Legal Document

Category: 192

Text:
6. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 10104 της 21 Μαρτ./25 Απρ. 1960 (ΦΕΚ Β΄ 167) Περί επεκτάσεως εφαρμογής υπ’ αριθ. 60843/1956 αποφάσεως «περί ρυθμίσεως των εκ του άρθρ. 4 του Ν.Δ. 3523/1956 προκυπτόντων ζητημάτων», ως αύτη ετροποποιήθη δια της υπ’ αριθ. 9982/1957 αποφάσεως Έχοντες υπ’ όψει: α)Τας διατάξεις του άρθρ. 4 του Ν.Δ. 3523/1956 «περί οργανώσεως της διανομής της ηλεκτρικής ενεργείας», β)τας υπ’ αριθ. 14746/18.1.60 και 17729/ 1.2. 60 επιστολάς της Δημοσίας Επιχειρήσεως Ηλεκτρισμού, ανακοινούσης ημίν την κατά την 2αν Ιαν. 1960 επίδοσιν της κατά την παρ. 1 του άρθρ. 9 του Ν.Δ. 3523/1956 προσκλήσεως αυτής προς εκάστην των εν τω δευτέρω εδαφίων της παρ. 2 του άρθρ. 4 του Ν.Δ/τος τούτου απαριθμουμένων επιχειρήσεων ή εκμεταλλεύσεων, αποφασίζομεν: 1.Επεκτείνομεν την εφαρμογήν της υπ’ αριθ. 60843 της 6ης Σεπτ. 1956 αποφάσεως ημών (Εφημερίς Κυβερνήσεως, Τεύχος Β΄ φύλλον υπ’ αριθ. 187 της 18ης Σεπτ. 1956, διόρθωσις ημαρτημένων εν τω αυτώ τεύχος, φύλλον υπ’ αριθ. 212 της 18ης Οκτ. 1956), ως αύτη ετροποποιήθη δια της υπ’ αριθ. 9982 της 6ης Φεβρ. 1957 μεταγενεστέρας αποφάσεως ημών (Εφημερίς Κυβερνήσεως, τεύχος Β΄ φύλλον υπ’ αριθ. 53 της 16ης Φεβρ. 1957) και επί των: 1)Ελληνικής Ανωνύμου Υδροηλεκτρικής Εταιρείας «Γλαύκος» Πατρών και 2)Οργανισμού Υδρεύσεως και Ηλεκτροφωτισμού Λαρίσης (Ο.Υ .Η.Λ.) και Δημοτικής Επιχειρήσεως Ηλεκτροφωτισμού Καβάλας. 2.Προκειμένου περί των επιχειρήσεων ή εκμεταλλεύσεων τούτων, αντί των εις τας αποφάσεις ταύτης αναγραφομένων χρονολογιών ή χρονικών περιόδων ορίζονται αι ακόλουθοι: α)Αντί της πρώτης Αυγούστου 1956 ορίζεται η πρώτη Ιανουαρίου 1960. β)Αντί της τριακοστής πρώτης Ιουλ. 1956 ορίζεται η τριακοστή πρώτη Δεκ. 1959. γ)Αντί των χρονικών περιόδων από πρώτης Αυγ. 1955 μέχρι τριακοστής πρώτης Ιουλ. 1956 και από πρώτης Αυγ. 1954 μέχρι τριακοστής πρώτης Ιουλ. 1955, ορίζονται αντιστοίχως τα ημερολογιακά έτη 1959 και 1958. Η παρούσα θέλει δημοσιευθή δια της Εφημερίδος της Κυβερνήσεως. (Αντί της σελ. 224,61(γ) και 224,63) Σελ. 224,61(δ) 318-037 Διανομή Ηλεκτρικής Ενέργειας 13.Δ.θ.5-6